laion/Wikipedia-Exotic huggingface dataset:
באסטר קראב

קלרנס לינדן "באסטר" קראב השני (באנגלית: Clarence Linden "Buster" Crabbe II‏; 7 בפברואר 1908 - 23 באפריל 1983) היה שחיין ושחקן קולנוע אמריקאי. הוא אלוף אולימפי (לוס אנג'לס 1932) ושחקן מפורסם בשנות ה-30 ושנות ה-40. בין תפקידיו המפורסמים היו שחקן ראשי בסדרות "פלאש גורדון" ו"באק רוג'רס". קראב נולד באוקלנד שבקליפורניה. בגיל שנתיים עבר עם משפחתו להוואי בשל עבודתו של אביו כמשגיח במטע אננס. הוא למד תואר ראשון במשפטים באוניברסיטת דרום קליפורניה. באולימפיאדת אמסטרדם (1928) זכה קראב במדליית ארד, במשחה ל-1500 מטר בתוצאה של 20:28.8 דקות, אחרי ארנה בורג משוודיה שקבע שיא אולימפי חדש של 19:51.8 דקות ובוי צ'רלטון מאוסטרליה (20:02.6 דקות). נוסף לכך, הוא סיים במקום רביעי במשחה ל-400 מטר חופשי בתוצאה של 5:05.4 דקות. באולימפיאדת לוס אנג'לס (1932) זכה קראב במדליית זהב, במשחה ל-400 מטר בשיא אולימפי חדש של 4:48.4 דקות, לפני שיאן העולם ז'אן טרי מצרפת (4:48.5 דקות) וצוטומו אויוקוטה מיפן (4:52.3 דקות), והעניק למדינתו המארחת של המשחקים את מדליית הזהב היחידה לגברים בשחייה במשחקים אלו. נוסף לכך, הוא סיים במקום חמישי במשחה ל-1500 מטר חופשי בתוצאה של 20:02.7 דקות, בשלב חצי הגמר הוא קבע תוצאה של 19:51.8 דקות. בשנת 1971 שבר קראב במשחה ל-400 מטר חופשי שיא עולם למאסטרס לגילאי 60 ומעלה. קראב שיחק ב-175 סרטים. סרטו הראשון היה "מלך הג'ונגל" שבו גילם את קספה, איש האריה. הוא היה שחקן ראשי בסרט אחד בבימוי של רוברט היל טרזן (טרזן הנועז), שחקן ראשי בסדרות "פלאש גורדון", שחקן ראשי בסדרות "באק רוג'רס" ושיחק ב-65 מערבונים. קראב נפטר בשנת 1983 בגיל 75 בסקוטסדייל אריזונה, לאחר שעבר התקף לב ומעד על פח אשפה בעיר מגוריו. קראב זכה בתואר אחד באליפות המכללות קראב זכה ב-18 תוארי אליפות ארצות הברית קראב קבע 16 שיאי עולם לקראב כוכב בשדרת הכוכבים של הוליווד מדיה וקבצים בנושא באסטר קראב בוויקישיתוף באסטר קראב, באתר הוועד האולימפי הבין-לאומי באסטר קראב, באתר olympedia.org באסטר קראב, במסד הנתונים הקולנועיים IMDb (באנגלית) באסטר קראב, באתר AllMovie (באנגלית) באסטר קראב, במסד הנתונים הקולנועיים KinoPoisk (ברוסית) באסטר קראב, באתר "Find a Grave" (באנגלית) באסטר קראב, באתר אנציקלופדיה בריטניקה (באנגלית)
קבוצת עופר

האם התכוונתם ל... עופר השקעות קבוצת XT קבוצת עופר ניהול
טרנספקציה

טרנספקציה היא תהליך החדרת DNA לתוך תאים אאוקריוטיים. מבדילים בין 2 סוגי טרנספקציה: טרנספקציה קבועה stable transfection כאשר DNA זר מוחדר לתוך ה-DNA הגנומי של התא ונהיה חלק אינטגרלי ממנו טרנספקציה חולפת transient transfection כאשר DNA זר לא עובר החדרה לתוך גנום, אלא נמצא מחוצה לו עם מנגנון ביטוי עצמאי. במקרה כזה מקטע DNA יתבטא למשך 24-96 שעות באמצעות ליפוזומים (ליפידים קטיוניים)- מולקולות שומניות בעלות מטען חיובי. DNA עובר הדגרה עם ליפוזומים שבמהלכה המטען החיובי שעל גבי הליפוזום נקשר למולקולת DNA שטעונה שלילית. הקומפלקס הנוצר מוסף לתאים ואז החלק ההידרופובי של הליפוזום יוצר אינטראקציה עם ממברנת הפלזמה של התא באמצעות Calcium Chloride. הדגרה של DNA עם CaCl יוצר משקע שנבלע על ידי התאים במנגנון של אנדוציטוזה או פאגוציטוזה באמצעות פולימרים קטיוניים. פולימרים מסחריים בעלי מטעם חיובי שנקשרים למולקולות DNA ויוצרים קומפלקסים אשר נבלעים על ידי התא במנגנונים של אנדוציטזה או פאגוציטוזה. באמצעות מגנט. DNA נקשר לחלקיקי nano אשר תחת תנאים של שדה מגנטי נכנסים לתוך התאים באמצעות אלקטרופורציה (הפעלת שדה חשמלי). במהלך הפעלת מתח חשמלי חזק ממברנת הפלזמה של התא מאבדת את היציבות שלה ומולקולות DNA הנמצאות בסביבה חודרות פנימה. לאחר הפסקת המתח הממברנה מתייצבת. הזרקה של DNA ישירות לתוך התאים הדבקה עם וירוס שלתוכו הושתל DNA במהלך טרנספקציה קבועה(stable) הDNA הזר עובר אינטגרציה לתוך הגנום של התא באופן אקראי. במהלך טרנספקציה חולפת (transient) ה-DNA הזר מגיע לגרעין אך לא עובר אינטגרציה לתוך הגנום ולא אמור לשבש אותו. במקרה זה הDNA הזר לא עובר לתא בת במהלך החלוקה והתאים נוטים "לזרוק" אותו החוצה. http://www.bio-rad.com/webroot/web/pdf/lsr/literature/10-0826_transfection_tutorial_interactive.pdf Tae Kyung Kim & James H. Eberwine, Mammalian cell transfection: the present and the future, Anal Bioanal Chem (2010) 397:3173–3178, DOI 10.1007/s00216-010-3821-6 topic/transient-transfection טרנספקציה, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
חוג פרודון

חוג פרודון (בצרפתית: Cercle Proudhon) היה חוג אידאולוגי-פוליטי-מהפכני בצרפת ערב מלחמת העולם הראשונה (נוסד ב-1911 מתוך תנועת אקסיון פראנסז) שהשפעתו נודעה עד שנות השלושים. החוג איגד זרמים שונים, מימין ומשמאל, שהתנגדו לערכי המהפכה הצרפתית, לליברליזם, לקפיטליזם, לדמוקרטיה ולסוציאל-דמוקרטיה בפרט ובזו לשמרנות ולמלוכנות וקרא לסינתזה לאומנית של זרמים אלה. חוקרים רואים בחוג זה את ראשיתו של הפשיזם הצרפתי. החוג נקרא על שמו של ההוגה האנרכו-סינדיקליסט פייר-ז'וזף פרודון, אך הושפע בעיקר מתורתו של ז'ורז' סורל. אידאולוגיית החוג הייתה אנטישמית מובהקת. יסוד האנטישמיות לא היה שנאת יהודים סתם, אלא עקרון פוליטי ונוסחה לאיחוד שדרות הלאום. היהודי (הקפיטליסט, הקוסמופוליטי) נתפס כמי שמתסיס, זורע פירוד ומפלג את ההמון ואנטישמיות הייתה הגרעין סביבו יכל להתגבש הרגש הלאומי. מי שייצג בעבורו את כל השנוא והבזוי בעיניו היה המדינאי היהודי הסוציאל-דמוקרט (ולימים ראש ממשלת צרפת), לאון בלום. מנהיגי החוג, ז'ורז' ולואה ואדוארד בארת כתבו ב"הצהרה" מ-1912 ש"הדמוקרטיה היא המשגה החמור ביותר של המאה הקודמת" וקראו ליצירת סדר מדיני חדש שיהרוס את מוסדות הדמוקרטיה הבורגנית-ליברלית ויכונן תחתם עולם של גבורה גברית של לוחמים מוסריים, עולם פוריטני של אליטה פרולטרית הבאה בברית עם הנוער המשכיל והלאומני, הצמא לפעולה ונסמכת על ההמון (ושואבת בכך מהגותו של גוסטב לה בון). זאת בניגוד ל"ברית הרפובליקנית" המנוונת של הסוציאליזם המתון עם הבורגנות הליברלית שכוננה בצרפת עם סיום פרשת דרייפוס. לפי "הסינתזה" שהציג סורל, הפרשה הוכיחה שוב כי הבורגנות מנצלת את הכוחות המהפכניים של הפרולטריון לצרכה (כמו במהפכה הצרפתית, במהפכת יולי 1830 ובייסוד הרפובליקה הצרפתית השנייה ב-1848). הדמוקרטיה היא כוחה והמצאתה של הבורגנות ולפיכך, על מנת לשבור את הבורגנות יש לשבור את הדמוקרטיה, שהיא אויבתו של הסוציאליזם האידיאלי. הסוציאליזם האידיאלי אינו רואה עוד את המעמד כנושא בשורת המהפכה שלו אלא את האומה. מכאן נובעת התפיסה של "הדרך השלישית", המאמצת את העקרונות הסוציאליסטיים המוסריים משמאל ואת הלאומנות מימין ככוח מניע למהפכה (זאת בניגוד לסוציאל-דמוקרטיה שהמירה את הלהט המהפכני בברית בורגנית עם הליברלים). מדיה וקבצים בנושא חוג פרודון בוויקישיתוף זאב שטרנהל, לא ימין ולא שמאל, עם עובד, ספריית אופקים 1988 עמ' 36-38 זאב שטרנהל, לא ימין ולא שמאל, עם עובד, ספריית אופקים 1988, עמ' 80-82 זאב שטרנהל, לא ימין ולא שמאל, עם עובד, ספריית אופקים 1988 עמ' 45,48
אלמוג אש

אלמוג אש (שם מדעי: Millepora) הוא קבוצה טקסונומית בחסרי חוליות, ממלכת הצורבים, מחלקת הידרתים (Hydrozoa), מסדר האנטוטאקה (Anthoathecata ) ממשפחת המיליפורידה (Milleporidae). אלמוגי האש מונים כ־50 מינים הגדלים בשלל צורות - עטופים, מסועפים, עמודיים, מסיבים. המורפולוגיה שלהם מושפעת מאוד מהתנאים הסביבתיים שבהם הם גדלים, והם ידועים ביכולות פלסטיות פנוטיפיות. הם מפרישים שלד גירני ומסייעים לבניית השונית ואף מסוגלים לגדול על מצע של אלמוגים אחרים ובכך לדחוק אותם תחרותית המושבות שלהם בנויות משני סוגי פוליפים, פוליפים המזינים את האלמוג - גאסטרואיד אשר מכילים חלל גאסטרוולי ופה ופוליפי הגנה - דאקטלוזואידים ללא פה אבל בעלי זרועות, שערות מיקרוסקופיות הלוקחות חלק במנגנון ההגנה של האלמוג. הפוליפים מסודרים כך שכל גאסטרולוזואיד מוקף בדאקטלוזואידים. בשלד הגירני של האלמוג ישנם מיקרואצות (זואוקסנטלות) החיות איתו בסימביוזה ומספקות לו נוטריינטים כמו מימן וזרחן ותוצרי הפוטוסינתזה כמו פחמן דו-חמצני, ובכך מסייעות בגדילתו. במקרים של התחממות מי הים המיקרואצות הללו עלולות לעזוב את האלמוג עקב תנאי עקה. מצב זה נקרא הלבנה והוא מתרחש ביותר ויותר שוניות אלמוגים בעולם עקב ההתחממות הגלובלית. האלמוג נמנה עם זני ה"צורבן", משום שעל שטח פניו מצויות שערות מיקרוסקופיות בעלות תאי צריבה עם כושר חדירה רב, פגיעתם באדם גורמת לחדירת הקוץ והרעלים לעור ונגרמת צריבה עזה המלווה בהתנפחות ממושכת של האיבר הנפגע. שערות מיקרוסקופיות אלו מסייעות גם בלכידת טרף ובהזנת האלמוג. במחקר אשר בדק את הרעל הנמצא באלמוגי אש נמצא כי הוא מכיל 190 רעלנים משוערים בהם חומרים אנטיבקטריאליים כנגד חיידקים גראם-חיוביים וחיידקים גראם-שליליים וטוקסינים בעלי פעילות המוליטית כמו טריפסין וכימוטריפסין מדיה וקבצים בנושא אלמוג אש בוויקישיתוף אלמוג אש, באתר ITIS (באנגלית) אלמוג אש, באתר NCBI (באנגלית) אלמוג אש, באתר Animal Diversity Web (באנגלית) אלמוג אש, בבסיס הנתונים ARKive (באנגלית) אלמוג אש, באתר האנציקלופדיה של החיים (באנגלית) אלמוג אש, באתר GBIF (באנגלית) Remote Sensing of Coral Reefs for Monitoring and Management: A Review, MDPI Millepora fire corals species Toxinological WoRMS - World Register of Marine Species - Milleporidae Fleming, 1828, www.marinespecies.org Sajal Ray, Genaro Diarte-Plata, Ruth Escamilla-Montes, Invertebrates: Ecophysiology and Management, intechOpen, 2020 Ruppert, Edward E; Fox, Richard S; Barnes, Robert D, Invertebrate zoology : a functional evolutionary approach, Belmont, CA : Thomson-Brooks/Cole, 2004, עמ' 166 William K. Fitt, Bleaching of the fire corals Millepora Víctor Hugo Hernández-Elizárraga, Andrea Ocharán-Mercado, Norma Olguín-López, Rosalina Hernández-Matehuala, Juan Caballero-Pérez, César Ibarra-Alvarado, Alejandra Rojas-Molina, New Insights into the Toxin Diversity and Antimicrobial Activity of the “Fire Coral” Millepora complanata, Toxins 14, 2022-03, עמ' 206 doi: 10.3390/toxins14030206 ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
ים שלמה

ים שלמה (באנגלית: Solomon Sea) הוא ים שולי השוכן בדרום מערב האוקיינוס השקט, בין איי שלמה (שנתנו לים את שמו) ופפואה גינאה החדשה. במלחמת העולם השנייה נערכו בים שלמה מספר קרבות, בין כוחות הצי הקיסרי היפני וכוחות בעלות הברית. מדיה וקבצים בנושא ים שלמה בוויקישיתוף ים שלמה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אוקיאניה ובנושא גופי מים. אתם מוזמנים לתרום לוויקיפדיה ולהרחיב אותו.
MAD TV

MAD TV הוא ערוץ טלוויזיה יווני פרטי המשדר תוכניות מוזיקה. הערוץ החל לפעול ב-6 ביוני 1996. עיקר שידורי הערוץ עוסקים במוזיקת פופ, מוזיקה אלקטרונית, מוזיקת רוק, מוזיקה אלטרנטיבית, R&B, ומוזיקת היפ-הופ עדכניות. תוכניות הערוץ כוללות חדשות, ראיונות, וסרטים תיעודיים מעולם המוזיקה, וידאו קליפים, קטעי הופעות, ותוכניות בתחומי האינטרנט, משחקי הווידאו, הקולנוע ומועדוני הלילה, מיוון ומהעולם. החל מיוני 2005 MAD TV מארגן את טקס פרסי המוזיקה היוונית השנתי, בו צופי הערוץ בוחרים את הווידאו קליפים ואת האמנים המועדפים עליהם בקטגוריות שונות. הערוץ מארגן ומשדר אירועי מוזיקה נוספים ביוון ומעביר בשידור חי את רוב טקסי פרסי המוזיקה החשובים בעולם. MAD TV שייך לרשת תקשורת ולרשת מסחרית מבית היוצר של MAD. הרשת כוללת ערוצי טלוויזיה נוספים במדינות שונות או ערוצים ממוקדי תכנים, כגון MAD BG בבולגריה הכולל תוכניות מוזיקה בולגרית, בלקנית ובינלאומית, MAD TV Cyprus בקפריסין הכולל תוכניות מוזיקה יוונית, קפריסאית ובינלאומית, MAD WORLD בצפון אמריקה, דרום אפריקה ואוסטרליה, המשדר תוכניות מוזיקה יוונית לקהילות היווניות במדינות אלה. כמו כן הערוץ MAD GREEKZ ביוון מתמקד במוזיקה יוונית מודרנית ומשודר ביוון באמצעות תשתית שידורי הלוויין של NOVA. רשת MAD כוללת גם את תחנת הרדיו MAD RADIO המשדר תוכניות מוזיקה, תרבות וספורט ביוון, וכן אתרי אינטרנט המציעים תוכני מוזיקה, משחקים, סקרים ומידע על אירועי תרבות, קולנוע, תיאטרון, פסטיבלים וטקסי פרסי מוזיקה. רשת MAD היא גם רשת מסחרית המציעה בין היתר שירותי תקשורת סלולרית, מכירת תוכני מוזיקה דיגיטליים להורדה למכשירי טלפון ניידים, ומכירת תקליטורים דרך ערוצי הטלוויזיה ואתרי האינטרנט. בנוסף הרשת משווקת כרטיסי אשראי המיועדים לדור הצעיר ומקנים לו הטבות מיוחדות. בזכות ההכרה הרבה ברשת MAD ביוון התירה הרשת לחברות מסוימות להשתמש בלוגו שלה ולהטביעו על מוצרים, כגון מחברות ויומנים, שהן משווקות. אתר האינטרנט הרשמי של MAD TV (ביוונית ובאנגלית) MAD TV, ברשת החברתית פייסבוק MAD TV, ברשת החברתית אקס (טוויטר) MAD TV, ברשת החברתית אינסטגרם MAD TV, ברשת החברתית טיקטוק MAD TV, ברשת החברתית LinkedIn MAD TV, סרטונים בערוץ היוטיוב "ערוצי טלוויזיה", באתר האינטרנט "לילות יוון"
פיראטים!

פיראטים! (באנגלית: The Pirates! In an Adventure with Scientists!) הוא סרט אנימציה קומי שיצא לאקרנים ברחבי העולם במהלך שנת 2012. בשנה זו, הסרט היה מועמד לפרס אוסקר לסרט המונפש הטוב ביותר. קפטן פיראט, שודד הים המזוקן והנלהב, אימת יורדי הים. כשלצידו צוות כושל במיוחד, נראה שאין להם סיכוי מול הסכנות האורבות להם בדרך. אך לקפטן יש מטרה אחת: להכות באויביו המרים בלאק בלאמי וקוטלאס ליז, כדי לזכות בפרס פיראט השנה. הם יוצאים למסע בין חופים אקזוטיים לרחובותיה הערפיליים של לונדון הוויקטוריאנית, ולאורך הדרך נלחמים במלכה השטנית ומתחברים למדען צעיר ואומלל-צ'ארלס דרווין, ולרגע לא מוותרים. הסרט נעשה בדמויות פלסטלינה בשימוש טכניקת הסטופ-מושן, אך על מנת להעשיר את האפקטים הוויזואליים נעשה שימוש קטן בהנפשה ממוחשבת. בנוסף, מחלת הצרעת שונתה למחלת המגפה בעקבות תביעה של ארגוני בריאות כי זה פוגע בחולי המחלה. הסרט זכה לביקורות חיוביות ממבקרים. אתר Rotten Tomatoes נתן לסרט 86% המבוססים על 144 חוות דעת ודירוג ממוצע של 7.2 מתוך 10. אתר Metacritic נתן לסרט 73% המבוסס על 31 חוות דעת. מדיה וקבצים בנושא פיראטים! בוויקישיתוף אתר האינטרנט הרשמי של פיראטים! "פיראטים!", במסד הנתונים הקולנועיים IMDb (באנגלית) "פיראטים!", באתר נטפליקס "פיראטים!", באתר AllMovie (באנגלית) "פיראטים!", באתר Rotten Tomatoes (באנגלית) "פיראטים!", באתר Box Office Mojo (באנגלית) "פיראטים!", באתר Metacritic (באנגלית) "פיראטים!", תסריט הסרט באתר Scripts.com (באנגלית) "פיראטים!", במסד הנתונים הקולנועיים KinoPoisk (ברוסית) פיראטים באתר seret ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
שלמנאסר הרביעי

שלמנאסר הרביעי (על שם האל שלמן) היה מלך אשור בתקופת האימפריה האשורית החדשה. הוא מלך בין השנים 773-783 לפנה"ס. שלמנאסר היה בנו ויורשו של המלך אדד-ניררי השלישי, מעט מאוד ידוע על תקופת מלכותו. על פי הקאנון האפונימי של אשור הוא הוביל מספר מסעות מלחמה כנגד אוררטו ממלכה מצפון לאשור. בשנת 773 יצא למסע מלחמה כנגד ארם דמשק. מסע מלחמה זה הוא שאיפשר לירבעם השני מלך ממלכת ישראל להשתחרר מעולה של ארם דמשק. שלטונה של אשור נחלש מאז מותו של אבי סבו שלמנאסר השלישי ותקופת שלטונו המשיכה מגמה זו. שלטונו הוגבל על ידי השפעתם החזקה של נכבדים חשובים ובמיוחד מפקד הצבא האשורי שמשי-אילו. את שלמנאסר הרביעי, ירש אחיו אשור-דן השלישי. A. Kirk Grayson, Assyrian Rulers of the Early First Millennium BC II (858-754 BC), University of Toronto press, 1996 אנציקלופדיה מקראית א, עמ' 579
מחוז בראון

מחוז בראון הוא מחוז במדינת ויסקונסין שבארצות הברית. נכון ל-2010 אוכלוסייתו היא 248,007 תושבים. בירת המחוז היא גרין ביי. המחוז הוא אחד משני המחוזות המקוריים של ויסקונסין (יחד עם מחוז קראופורד), בעת היווצרות המדינה מחלקה המזרחי של טריטוריית מישיגן בשנת 1818. מאז חולק המחוז שוב ושוב עד לשטחו הנוכחי. המחוז נקרא על שמו של הגנרל ג'ייקוב בראון, גנרל בכיר במלחמת 1812. שטח המחוז (נכון ל-2010) הוא 1592.8 קמ"ר, שמתוכם 225.3 הם גופי מים. מדיה וקבצים בנושא מחוז בראון בוויקישיתוף אתר האינטרנט הרשמי של מחוז בראון (באנגלית) המידע באתר מפקד 2010. ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
ריכוזיות כלכלית

ריכוזיות כלכלית היא המידה בה נתח שוק נמצא בידיים מועטות. את רמת הריכוזיות הכלכלית במשק ניתן לבחון לפי ענפים או לפי המשק כולו. מבנה שוק שבו נתח ניכר מהפעילות בענף משקי נשלט על ידי מספר קטן של חברות. תופעת הריכוזיות בענפים בודדים נגרמת לעיתים כתוצאה מרכישות ומיזוגים בשוק. לרוב, כאשר חל מצב של ריכוזיות בענף מסוים, יתרון הגודל המביא להפחתת עלויות הייצור לא בא לידי ביטוי בהורדת מחירים אלא מביא לצמצום התחרותיות ולהגדלת הרווחים של החברות כיוון שכל ספק בשוק מודע לצעדיהם של הספקים האחרים ולוקח בחשבון את צעדיהם הסבירים של שאר השחקנים בשוק. מבנה שוק שבו נתח ניכר מהשוק נשלט על ידי מספר קטן של קבוצות עסקים, לרוב חברות החזקות שנשלטות בידי יחידים או משפחות. תופעה זו רווחת במיוחד במדינות מתפתחות. על פי בדיקה של האקונומיסט, שבחן את נתוני מפקד הכלכלה האמריקאי משנת 2007 ועד לשנת 2016, מתוך 893 ענפים שנבדקו במשק האמריקאי, כשני-שלישים נהפכו לריכוזיים יותר. ערך מורחב – הריכוזיות במשק הישראלי על פי נתוני דו"ח הבנק העולמי, שפורסם בשנת 2009, עולה כי 12.0% משווי השוק הישראלי מוחזק בידי פירמידות שליטה (מקום 17 מבין 45 המדינות שנבדקו) ו-23.3% משווי השוק הישראלי מוחזקים בידי חברות החזקה (מקום 20 מבין 45 המדינות שנבדקו). באוקטובר 2010, הקימה ממשלת ישראל את הוועדה להגברת התחרותיות במשק (שכונתה גם ועדת הריכוזיות) כדי לבדוק את הנושא לעומק ולגבש פתרונות כיצד להתמודד עם בעיית הריכוזיות במשק. הוועדה הגישה את המלצותיה הסופיות בפברואר 2012 ובעקבות המלצתה חוקק בשנת 2013 חוק לקידום התחרות ולצמצום הריכוזיות. גיא רולניק חוק לקידום התחרות ולצמצום הריכוזיות אוליגופול רשות ההגבלים העסקיים מדד הרפינדל-הירשמן גיא רולניק, חדשנות במדיניות הציבורית - חוזרים אל תפקיד הכוח במדיניות הכלכלית, באתר TheMarker‏, 11 באוגוסט 2017 סיון קלינגבייל, הגיע הזמן לנפץ את האשליה: מה שלא ידעתם כשהחלטתם לקנות כרטיס טיסה - ופתחתם מסך של גלישה נסתרת, באתר TheMarker‏, 8 בנובמבר 2019 Pyramids: Empirical Evidence on the Costs and Benefits of Family Business Groups around the World (עמ' 49), הבנק העולמי אלה לוי-וינריב, ‏עו"ד דוד תדמור: "אין בעיה קריטית של ריכוזיות במשק", באתר גלובס, 6 באוקטובר 2010 [www.calcalist.co.il/local/articles/0,7340,L-3413906,00.html אי.די.בי: "אין בעיה אמיתית של ריכוזיות בישראל"], באתר כלכליסט ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
פירמידת שליטה

פירמידת שליטה היא מבנה החזקות של חברות ציבוריות, שנוצר במטרה להשיג שליטה בחברה בצורה עקיפה ותוך כדי מינוף. לרוב, מדובר בשליטה שלא ניתן היה להשיג בצורה ישירה. טעות נפוצה היא, שפירמידת שליטה מורכבת מחברות בנות שלהן חברות נכדות (רבות יותר) כך שבתרשים המבנה ייראה כפירמידה. פירמידה יכולה להיות מורכבת משרשור יחיד. הכוונה במינוח פירמידה, נגזר מהיחס הפירמדיאלי – יחס ההשקעה לעומת יחס השליטה. במילים פשוטות כמות כסף (או לחלופין מניות) קטנה שולטת על כמות כסף (או מניות) גדולה. על מנת לפשט ולהבהיר את הדברים (ולהימנע ממושגים פיננסיים מורכבים בשלב זה) תובא דוגמה להלן: איש העסקים מוטי שואף להשתלט על חברת "טלפוניה לישראל" שערכה מוערך בכ-800 ש"ח. אם היה בידיו הון עצמי של 400 ש"ח היה יכול לבצע זאת בצורה ישירה, תוך הגשת הצעת רכש או רכישת מניות ישירה של מה שמכונה "גרעין שליטה" של למעלה מ-50% ממניות החברה (ניתן להשיג גם שליטה ישירה באמצעות גרעיני שליטה נמוכים יותר, אך הדבר פחות נפוץ בשוק הישראלי. שוב, לצורכי הדוגמה ומטעמי פשטות נניח שיש צורך בגרעין שליטה של 50% לפחות). למוטי כאמור, הון עצמי של 51 ש"ח בלבד, אשר מאפשרים לו רכישה ישירה של 6.25% בלבד מסך מניותיה של "טלפוניה לישראל". אלו לא יאפשרו לו להשיג גרעין שליטה מספק בחברת "טלפוניה לישראל". לכן, מוטי מחליט להשיג שליטה באמצעות מבנה פירמידאלי. מוטי מקים את חברת "מוטי החזקות" – שהונה ההתחלתי הוא 51 – כספו של מוטי. הוא מנפיק מניות לציבור בשווי 49 ש"ח, כך שהוא עדיין נותר הרוב ששולט בחברה, ונוטל הלוואה (לדוגמה באמצעות הנפקת אג"ח) בסך 100 ש"ח. בעקבות הגיוסים, סך הכסף שבשליטת מוטי צומח ל-201 ש"ח. "מוטי החזקות" מקימה חברת בת בשם "אלינור החזקות" – "אלינור החזקות" מקבלת לקופתה 201 ש"ח מהחברה האם ומגייסת הון נוסף בסך 200 ש"ח באמצעות הנפקת מניות לציבור (יש לשים לב שהיא מותירה בידיה למעלה מ-50% מהמניות). נתבונן במבנה עד כה. גרעין השליטה של "אלינור החזקות" (מעל 50% מסך המניות) נמצא בידי חברת "מוטי החזקות". גרעין השליטה של "מוטי החזקות" נמצא בבעלותו הישירה של מוטי. כעת הוא שולט ב-401 ש"ח באמצעות 51 ש"ח (מינוף של פי 8) ולמרות שסך המניות האמיתי שלו ב"אלינור החזקות" הוא 25%. חברת "אלינור החזקות" משתלטת על חברת "טלפוניה לישראל" – כעת חברת "אלינור החזקות" שבקופתה 401 ש"ח ורוכשת מניות בשווי 401 ש"ח שמהוות באותו הרגע מעל 50% ממניותיה של "טלפוניה לישראל". כעת למוטי החזקה ישירה ב-12.5% אחוז ממניות "טלפוניה לישראל" אך בה בעת יש לו גרעין שליטה בחברה. יחס המינוף כעת הוא 1:16, באמצעות 51 ש"ח השיג מוטי שליטה על חברה בשווי 800 ש"ח. בישראל חוקק בשנת 2013 חוק הריכוזיות שמטיל מגבלות על הקמת פירמידות שליטה. החוק חייב חברות לצמצם את מספר השכבות בפירמידה ל-3 שכבות עד לדצמבר 2017, ול-2 שכבות עד לדצמבר 2019. "המקור", איך ממנף אילן בן דב את הנכסים שלו דרך כספי הציבור?, פרק הסוקר את פירמידת השליטה בבעלות אילן בן-דב (26:48 דק'), ‏21 בפברואר 2012 תומר אביטל, חוק הריכוזיות: קנדל מציע – לאפשר לחלק מהחברות 3 שכבות בפירמידה, באתר כלכליסט, 21 במאי 2013 לילך ויסמן, ‏אושר: הפירמידות העסקיות יוגבלו ל-2 שכבות בלבד, באתר גלובס, 28 במאי 2013 עומרי כהן, ‏משרד המשפטים בודק: האם דסק"ש של אלשטיין אכן נפרדה מגב ים?, באתר גלובס, 13 בינואר 2020
ליטופטרנה

ליטופטרנה (שם מדעי: Litopterna) היא סדרה נכחדת של פרסתנים מעידן הקנוזואיקון אשר התקיימו באמריקה הדרומית מהפלאוגן עד הפליסטוקן. מינים מסדרה זו התאפיינו בגפיים שבהן פחות מחמש אצבעות, לעיתים אף אצבע אחת כמו הסוס. משמעות השם היא "קרסול פשוט" כיוון שעצמות הקרסול של מיני הסדרה התפתחו להתאמה לניידות ולמהירות גבוהות. מיני הסדרה שהיו אוכלי-צמחים, נפוצו ברחבי דרום אמריקה והיו אנדמיים לה. בעבר שלטה הסברה כי הסדרה התפתחה מסדרת הקונדילרסים שנכחדה, או ששתיהן התפתחו מאותו מקור, אולם כיום מרבית המדענים סבורים כי ההתפתחות הייתה בנפרד ולכן כיום הסדרה ממוינת תחת העל-סדרה מרידיונגולטיים. הסדרה התפתחה במה שמכונה "בידוד מזהיר", כשדרום אמריקה הייתה מנותקת מיבשות אחרות לאחר פיצולה של גונדוונה, דבר שאפשר את התפתחותם של מינים, ללא איום של טורפים או מתחרים מאזורים אחרים. Protolipternidae – בה הדיאדיפורוס מקרוקניים (Macraucheniidae) Notonychopidae Adianthidae Proterotheriidae – בה התואתריום מדיה וקבצים בנושא ליטופטרנה בוויקישיתוף ליטופטרנה, באתר NCBI (באנגלית) ליטופטרנה, באתר האנציקלופדיה של החיים (באנגלית) ליטופטרנה, באתר אנציקלופדיה בריטניקה (באנגלית) ליטופטרנה, באנציקלופדיה בריטניקה (1911) ליטופטרנה, באתר encyclopedia.com מקרוקניה, אחד ממיני הסדרה, באתר הטבע של BBC
גואנגשי

גְוַאנְגשִׂי (בסינית: 广西; בפין-יין: Guǎngxī ‏- IPA: ‏[kwɑ̀ŋɕí]; בג'ואנג: Gvangjsih Bouxcuengh Swcigih) הוא מחוז אוטונומי בדרום הרפובליקה העממית של סין, המוגדר כאוטונומיה של בני הג'ואנג. שטחו כ-237,700 קמ"ר. אוכלוסייתו מונה כ-50.1 מיליון נפש. בירתו העיר נַאן-נִינְג (南宁/Nánníng). בשנות ה-60 של המאה ה-20 התרחש באזור טבח גואנגשי במהלכו נהרגו 100-150 אלף אזרחים. אף על פי שהמחוז מוגדר כאוטונומיה של בני הג'ואנג, הם מהווים רק 32% מהאוכלוסייה, בעוד שמרבית התושבים (כ-62%) הם בני האן. עם זאת יש במחוז נוכחות רבה של קבוצות מיעוט, כשהבולטות שבהן, פרט לג'ואנג, הן המיאו (הְמוֹנְג), היאו (מְייֵן), הדונג, והגֶלאו. המגוון הזה תורם גם למגוון לשוני עשיר. השפות המדוברות במחוז הן מנדרינית דרומית, קנטונזית, פינגחווה, וכן לשונות המיעוטים השונות. האזור האוטונומי מוכר לתיירים במיוחד בזכות העיר גווילין והעיירה יאנגשוו, הסמוכות לנהר הלי על נוף גבעות הגיר המיוחד לו, חלק מאתר המורשת העולמית הקרסט של דרום סין. צפון המחוז, בעיקר בקרבת הגבול עם מחוז גוויג'ואו מספק גם הוא נופים יפהפיים והזדמנות להתבונן באורח החיים המסורתי של קבוצות אתניות שונות. גשר הרוח והגשם של צ'נג-יאנג בת דונג במהלך פסטיבל הסתיו. צַ'אנְג-יַאנְג-צְ'יַאו מדיה וקבצים בנושא גואנגשי בוויקישיתוף אתר האינטרנט הרשמי של גואנגשי יובל נעמן, ‏טרסות האורז לונג-ג’י - עמוד השדרה של הדרקון, באתר GoTravel גואנגשי, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של סין. אתם מוזמנים לתרום לוויקיפדיה ולהרחיב אותו.